167:: Ciències socials:: Justícia i dret:: Serveis socials:: Territori i paisatge:: El blog de les publicacions de la Generalitat:: Llibreria en línia de la Generalitat:: Cercador de publicacions
"...analitza l'evolució de la situació en l'economia, la societat del coneixement, el mercat de treball, la situació del treball autònom, les condicions de vida i la sostenibilitat ambiental."
Extret del post de Joan Antoni Santana Garcia sobre Memòria socioeconòmica i laboral de Catalunya, 2014 [ + ]
50 testimonios de mujeres españolas / De la resistència i la deportació.
Amb motiu dels 100 anys del naixement de Neus Català, el Memorial Democràtic vol commemorar l'Any Neus Català amb la reedició del llibre que la mateixa Neus va escriure per testimoniar els horrors de l'holocaust i homenatjar milers de dones oblidades.
El llibre es compon del testimoni de cinquanta dones implicades en la Guerra Civil, en la resistència, en la deportació, que expliquen en primera persona la vivència de l'horror als camps d'extermini nazis.
La mirada ideològica: les nocions de dreta i esquerra en les representacions visuals
Revista trimestral de debat i de reflexió editada pel Centre d'Estudis de Temes Contemporanis amb l'objectiu d'establir un marc per a l'anàlisi i la discussió sociològica i ideològica del món actual, més enllà de problemàtiques més immediates.
A part de les seccions habituals, cada número presenta un dossier amb intervencions de destacats especialistes, en aquest cas l'estudi ofereix una reflexió sobre les nocions de dreta i esquerra en les representacions visuals i de quina manera perviuen en l'imaginari col·lectiu.
Llei 17/2015, del 21 de juliol, d'igualtat efectiva de dones i homes
Col·lecció Quaderns de Legislació
Text de la Llei sobre la igualtat efectiva de dones i homes, aprovada pel Govern de la Generalitat de Catalunya amb la finalitat d'establir i regular els mecanismes i els recursos per a fer efectiu el dret a la igualtat i a la no discriminació per raó de sexe en tots els àmbits, etapes i circumstàncies de la vida, i aconseguir la construcció de noves pautes de relació entre dones i homes basades en el respecte i l'equitat.
Metodologies de suport a la prevenció
Aquest llibre recull el treball desenvolupat, al llarg de més de 10 anys, pels professionals implicats en el Programa de prevenció i mediació comunitària (PMC), centrat en el suport a la prevenció de la delinqüència juvenil i la mediació comunitària, amb l'objectiu d'oferir suport als ajuntaments i contribuir a estimular iniciatives de participació i actuació preventiva davant els conflictes que presenten els seus ciutadans més joves.
El llibre vol posar a l'abast de tots els que treballen i han de gestionar els conflictes en l'àmbit local les eines que s'han mostrat útils per obrir noves vies d'intervenció en la tasca comunitària.
Catàleg de l'exposició que explora la relació entre les ciutats i el territori que les acull.
Prenent el concepte noucentista de la "Catalunya Ciutat" fa un recorregut al voltant del desplegament del fet urbà al territori per acabar mirant cap el futur.
Una mirada, a mig camí entre l'art i l'urbanisme, que recull una nova sensibilitat que aposta per recuperar, des del món urbà, el contacte i els valors del món rural i natural, trencant-ne les fronteres i harmonitzant el territori sota el modern concepte de "paisatge".
Text de la conferència pronunciada pel Conseller de Territori i Sostenibilitat, Santi Vila i Vicente, a la XXVI Trobada Empresarial al Pirineu celebrada a la Seu d'Urgell el 19 de juliol de 2015.
La llibreria Horitzons de Barcelona s'adhereix a la Xarxa de Llibreries Acreditades de la Generalitat de Catalunya
Aquest divendres, hem signat el conveni i lliurat l'acreditació a la llibreria Horitzons de Barcelona, com a membre de la Xarxa de Llibreries Acreditades de la Generalitat.
Fundada al 2010 i especialitzada en natura, muntanya i viatges, es troba situada a l'Eixample, prop del mercat de Sant Antoni.
Al Barcelonès, ja tenim acreditades les llibreries Atelier, Bolibloc, Claret, Hispano Americana, Cooperativa d'Arquitectes "Jordi Capell" i la Llibreria Carrer Major (Santa Coloma de Gramenet).